**Felhívás Közművelődési mentorok tanfolyamon való részvételre!**

**A Nemzeti Művelődési Intézet a „Művelődő közösségek Észak-Magyarországon” elnevezésű, EFOP-3.7.3-16-2017-00148 azonosítószámú projektjének keretein belül Közművelődési mentorok tanfolyamot indít Heves megyében.**

A 12 alkalommal, havi rendszerességgel, alkalmanként 4 időtartamban megvalósuló tanfolyam célja a felsőoktatási közösségszervező szakos hallgatók ismereteinek erősítése, másrészt a közösségi művelődés intézményeiben folyó felsőoktatási szakmai gyakorlat vezetésének elősegítése. Az intézménylátogatásokon túl egy Heves megyében, értéktárral még nem rendelkező településen értékfeltárást végeznek a hallgatók szakmai mentorok segítségével. Kiemelt cél a hallgatók szakma iránti elköteleződésének erősítése.

A foglalkozás témája:

* A Nemzeti Művelődési Intézet, mint országos és területi közművelődési szakmai szolgáltatást biztosító szervezet tevékenységének bemutatása
* A kulturális központ, mint közművelődési intézmény bemutatása az Egri Kulturális és Művészeti Központ tevékenységén keresztül
* A közművelődési megállapodáson keresztüli feladatellátás – a Bélapátfalvai Kulturális, Turisztikai és Média Nonprofit Kft. tevékenységének bemutatása
* A művelődési ház, mint közművelődési intézménytípus bemutatása a Felsőtárkányi Művelődési Ház tevékenységén keresztül
* A közművelődési közösségi színtér feladatainak bemutatása a Noszvaji Integrált Közösségi Szolgáltató Tér tevékenységén keresztül
* A kultúra és a turizmus kapcsolódási lehetőségei az egerszalóki Faluház tevékenységének bemutatásán keresztül
* Az értékfeltárás módszertanának bemutatása
* Gyakorlati értékfeltáró munka egy választott településen

Olyan közművelődési intézmények és szervezetek felsőfokú végzettségű munkatársai, valamint Közösségszervező BA szakos hallgatók jelentkezését várják, akik betöltötték 18. életévüket és jelenleg köznevelésben nem vesznek részt.

**A foglakozások helyszínei:** Eger, Bélapátfalva, Felsőtárkány, Noszvaj, Egerszalók és egy választott település, ahol még nem jött létre a Települési Értéktár.

**A foglalkozások megvalósításában közreműködő szakmai partnerek:**

* Nemzeti Művelődési Intézet Heves Megyei Igazgatóság (3300 Eger, Törvényház út 4/B épület)
* Egri Kulturális és Művészeti Központ (3300 Eger, Knézich Károly u. 8.)
* KulTurDia Nonprofit Kft – Gesztenyés Kiállítóház (3346 Bélapátfalva, IV. Béla út 38.)
* Felsőtárkányi Művelődési Ház (3324 Felsőtárkány, Fő út 350.)
* IKSZT Noszvaj (3325 Noszvaj, Kossuth út 1.)
* Faluház és Könyvtár Egerszalók (3394 Egerszalók, Kossuth Lajos út 17.)
* Heves Megyei Értéktár Bizottság

**A tanfolyam tervezett első alkalma:** 2020. január 27.

**A jelentkezés módjáról bővebb felvilágosítás kérhető:**

Hacsavecz Éva

közművelődési referens

e-mail: hacsavecz.eva@nmi.hu

telefon: +36-20/282-8436

**Kérjük, hogy részvételi szándékát legkésőbb 2020. január 20-ig jelezze** a közművelődési referens munkatársunk számára.

A tanfolyamon való részvétel térítésmentes, a vidéki résztvevőknek útiköltség-térítést biztosítanak.